ธ.ก.ส. โอนเงินช่วยเหลือและยกระดับรายได้เกษตรกรผู้ปลูกข้าว ปี 256566 เพิ่มอีกกว่า 19 ล้านบาท ให้เกษตรกรกว่า 3 พันครัวเรือนแล้ววันนี้ (8 ก.พ.)
นายกษาปณ์ เงินรวง รองผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า วันนี้ (8 ก.พ.66)  ธ.ก.ส. ได้โอนเงินช่วยเหลือเกษตรกรผ่านมาตรการช่วยเหลือและยกระดับรายได้เกษตรกร ผู้ปลูกข้าว ปี 2565/66 แก่เกษตรกรอีกกว่า 3,742 ครัวเรือน เป็นจำนวนเงินกว่า 19 ล้านบาท แบ่งเป็น โครงการสนับสนุนค่าบริหารจัดการและพัฒนาคุณภาพผลผลิตเกษตรกรผู้ปลูกข้าว ปีการผลิต 2565/66 (โครงการไร่ละพัน) ครั้งที่ 10 เป็นเงินกว่า 17.92 ล้านบาท มีผู้ได้รับประโยชน์จำนวน 3,086 ครัวเรือน และโครงการประกันรายได้เกษตรกรผู้ปลูกข้าว ปีการผลิต 2565/66 งวดที่ 17 และงวดที่ 1 - 16 (เพิ่มเติม) เป็นเงินกว่า 1.31 ล้านบาท มีผู้ได้รับประโยชน์จำนวน 656 ครัวเรือน สามารถตรวจสอบผลการโอนเงินได้ทางแอปพลิเคชัน ธ.ก.ส. A-Mobile และ A-Mobile Plus ตลอด 24 ชั่วโมงและจะมีข้อความแจ้งเตือนเงินเข้าบัญชีผ่าน LINE Official BAAC Family กรณีที่ลูกค้าสมัครใช้บริการ BAAC Connect รวมถึงสามารถเบิกถอนเงินสดผ่านตู้ ATM ของ ธ.ก.ส. ทั่วประเทศ